sænkning
Sænkning, spåntagende bearbejdningsproces, der specielt anvendes som slutproces efter en boring for at opnå en glattere overflade og bedre tolerance (i stil med rivning). Sænkning anvendes fx til opboring af mindre borede eller lokkede huller, der ikke har den krævede nøjagtighed; til det formål anvendes en spiralsænker. Til forsænkning af huller for fx nitter og undersænkede skruer anvendes en spidsforsænker.